[{"text_idx": "#000004", "text": "Robert Reesar on noor fu\u0308u\u0308sikao\u0303petaja oma vanas kodukoolis, kus juba omal ajal to\u0308o\u0308tasid tema so\u0303nul ainult inspireerivad ja motiveerivad o\u0303petajad. Ja ehkki Roberti jaoks on fu\u0308u\u0308sika o\u0303petamine vaid omamoodi sundvalik, teeb ta seda juba nii ha\u0308sti, et eneselegi u\u0308llatuseks nomineeriti teda \u201cLae End\u201d tunnustusprogrammi."}, {"text_idx": "#000005", "text": "Robert Reesar lo\u0303petas alles mo\u0308o\u0308dunud suvel bakalaureuseo\u0303pingud po\u0303hikooli geograafia ja fu\u0308u\u0308sika o\u0303petaja erialal ning o\u0303petab juba teist aastat koolis ka fu\u0308u\u0308sikat. O\u0303petamist alustas ta Tartu Forseliuse Koolis ning on ta\u0308naseks jo\u0303udnud ringiga tagasi kooli, mille ta ise 5 aastat tagasi lo\u0303petas \u2013 Rocca al Mare Kooli 6. klassi looduso\u0303petust ning 8. klassi fu\u0308u\u0308sikat o\u0303petama."}, {"text_idx": "#000006", "text": "Oma vaba aega sisustab ta sportimise, musitseerimise ja laulmisega ning unistab reisimisest. Na\u0308iteks on ta pikalt elanud Hispaanias ja oskab seeto\u0303ttu ha\u0308sti hispaania keelt. Soovide nimekirjas ootavad Uus-Meremaa ja Ts\u030ciili. \u201cNeed on minu jaoks lapsest saadik kaardi ja\u0308rgi justkui maailma otsa saamise riigid,\u201d muigab Robert."}, {"text_idx": "#000007", "text": "Roberti so\u0303nul ei oleks noorem tema ennast o\u0303petajana na\u0308hes kindlasti u\u0308llatunud, sest tema iseloomu arvesse vo\u0303ttes on see pa\u0308ris ilmselge valik: \u201cOlen alati olnud esineja. Suurem osa kooliajast la\u0308ks erinevate pillide o\u0303ppimise alla ning ma\u0308ngisin ka ba\u0308ndides, kellega ka alatihti esinesime. Ja mis see o\u0303petaja muudkui teeb, kui pa\u0308evast pa\u0308eva esineb.\u201d Konkreetsema o\u0303petajaks saamise soovi taga olid aga just tema enda koolipo\u0303lve o\u0303petajad: \u201cKo\u0303ik need o\u0303petajad, kellega ma o\u0303pilasena oma koolis kokku puutusin, olid ainult inspireerivad ja motiveerivad. See pani mind tahtma olla nagu nemad!\u201d"}, {"text_idx": "#000008", "text": "Siiski ei olnud fu\u0308u\u0308sikao\u0303petajaks saamine tema esimene valik ning pigem on ta u\u0308ritanud seda lausa va\u0308ltida. \u201cSee valik oli suuresti vajaduspo\u0303hine. PIdin u\u0308likoolis lisaks peaerialale valima ka teise aine, mida koolis o\u0303petada. Mu peamine aine oli geograafia ja teiseks valisin fu\u0308u\u0308sika, sest fu\u0308u\u0308sika o\u0303ppejo\u0303ud suutsid selle meeldivaks reklaamida. Geograafia ja looduso\u0303petuse o\u0303petamine on minu jaoks siiani kodusemad. Samas ei saa u\u0308le ega u\u0308mber faktist, et fu\u0308u\u0308sikao\u0303petajaid on va\u0308ga va\u0308he, seega nagu o\u0308eldud, valiku tingis vajadus,\u201d jutustab Robert."}, {"text_idx": "#000012", "text": "Riigikogu nimetas Janar Holmi uuesti riigikontrolo\u0308riks"}, {"text_idx": "#000013", "text": "Algas kandideerimine Eesti U\u0308RO noordelegaadiks"}, {"text_idx": "#000014", "text": "Kinnitati Kodanikuu\u0308hiskonna Sihtkapitali no\u0303ukogu uued liikmed"}, {"text_idx": "#000016", "text": "Noor autoplekksepp I \u201cKui on to\u0303eline huvi, teadmised ja mo\u0303ned oskused, siis pole keeruline to\u0308o\u0308d leida\u201d"}]